section_heading: Povijest
paragraph_text: Anuradhapura je osnovana u četvrtom stoljeću prije Krista u blizini stabla Sri Mahabodhi, i bila je prvi glavni grad Šri Lanke. 1.300 godina bila je politički i religiozni centar, da bi bila napuštena nakon invazije 993. i, prepuštena džungli, ostala skrivena niz stoljeća. Iskapanja su ponovo donijela na dan palače, samostane i spomenike, pa je Anuradhapura danas ponovo jedan od važnih centara Šri Lanke.